# name
A totes les cases hi ha habitants invisibles

# metadata.dc.description.abstract[].value
Cada casa és un petit ecosistema, molt més complex del que fins ara s'havia pressuposat. Tant si ens agrada com si no, compartim casa nostra amb una nombrosa munió d'artròpodes, els quals l'han convertida també en casa seva. Mai ens deixen sols del tot, ni quan utilitzem insecticides per deslliurar-nos dels anguniosos escarabats o de les molestes arnes. De fet, aquests dos tipus d'artròpodes, els més habituals de veure, són únicament la punta de l'iceberg. Anne Madden i col·laboradors de diverses universitats i centres dels EUA i de Dinamarca han analitzat la diversitat d'artròpodes que hi ha a les llars utilitzant tècniques moleculars. N'han identificat més de 600 espècies diferents, i han vist que el tipus concret d'artròpode que hi ha a cada casa depèn sobretot dels hàbits dels seus ocupants humans, segons han publicat a Molecular Ecology.

# metadata.dc.rights[].value
(c) Edició de Premsa Periòdica Ara, 2017

# metadata.dc.source[].value
Divulgació i Premsa (Genètica, Microbiologia i Estadística)

# metadata.dc.title[].value
A totes les cases hi ha habitants invisibles